詠廿四氣詩 大寒十二月中
作者：元稹
朝代：唐

paragraphs: 臘酒自盈罇，金爐獸炭溫。
大寒宜近火，無事莫開門。
冬與春交替，星周月詎存？
明朝換新律，梅柳待陽春。
（見伯二六二四、斯三八八○卷）（按：此組詩存兩個鈔本。
伯二六二四卷較完整，卷首題「盧相公詠廿四氣詩」。
斯三八八○卷卷首已缺雨水、春分、穀雨、小滿、夏至〖此首僅存末八字〗等五首，卷末題：「甲辰年夏月上旬寫記。
元相公撰，李慶君書。
」今以伯二六二四卷爲底本，以斯三八八○卷參校。
至其作者，二書有異。
元相公可確定爲元稹，盧相公不詳爲誰。
究爲誰作，今已難甄辨。
亦有可能元、盧二人皆爲依託之名。
今姑從一說錄附元稹之末。
）。